CRUFTS 2014. Det er navnet på verdens største og ældste hundeudstilling. Udstillingen startede i 1891 og finder sted hvert år i Birmingham, England. I år deltog 22000 hunde fordelt over 4 dage og konkurrencen var så hård, at man skulle kvalificere sig for at kunne deltage. Her deltog Anne Nørgaard sammen med sin 5 år gammel Coton De Tuléar hanhund Conrad, også kaldet en bomuldshund. Conrad blev bedste hanhund i racen og var derefter oppe mod den bedste tæve. Her var det tæven der løb med sejren som bedste hund i racen ud af de 53 hunde. - Men at stå der med sin hund og blive peget ud som den bedste hanhund, var en fantastisk oplevelse. Jeg havde håbet, at han ville klare sig godt men at vinde havde jeg ikke turde håbe på. - Jeg er super glad på egne men også min opdrætters vegne. Min opdrætter Lene Pedersen fra Skive var også med på turen, så vi kunne glæde os sammen over vores super fine hund, siger Anne Nørgaard til TV2/Nord.

Referat:
Anne Nørgaard fra Sønder Bindslev var i weekenden i Birmingham for at deltage i en traditionsrig hundekonkurrence.